ན་གཞོན་སྙན་ངག་པ་མང་པོས་ཨག་མ་ཐོ་ཝས་ཁོ་ཚོའི་སྙན་ངག་ལ་བསྟོད་པའི་ཕྱིར་མོ་དེད་ནས་མ་བཏང་བས།གཞན་གྱིས་ང་ལ་གཟབ་གཟབ་ཀྱིས་ཞེས་སྨྲས་མྱོང་།མོས་ན་གཞོན་སྙན་ངག་པ་དེ་དག་ལ་ཤོད་རྒྱུའི་ཚིག་ཐུང་ངུ་འགའ་རེ་གྲབས་བྱས་འདུག་པ་སྟེ།དཔེར་ན་ཁྱོད་ཀྱིས་སྙན་ངག་གི་དཔེ་དགོད་སྟངས་ཤེས་འདུགཡང་ན་ཁྱོད་ཀྱི་སྙན་ངག་ལ་སྒྲ་རྒྱན་ཡག་པོ་བྱུང་འདུག་ཅེས་པ་ལྟ་བུ་སྟེ།སྐད་ཆ་འདི་ལྟ་བུའི་དོན་ནི་གླེང་བར་བྱ་བའི་སྙན་ངག་དེ་ཅི་ཡང་མ་ཡིན་པར་བསྟན་ཡོད།སྙན་ངག་འདི་ལ་གསང་བ་ལྐོག་གྱུར་གྱི་ཚོར་བ་ཞིག་འདུག་ཅེས་སྨྲ་དུས་ད་གཟོད་མོར་སྤྲོ་བ་སྐྱེས་པ་ཡིན་འདུགསྐབས་དེར་སོལ་རེན་ཉི་ཚེནགྱིས་སྙན་ངག་ཁ་ཤས་སྟོན་དུས་མོས་ཁྱོད་ཀྱི་སྙན་ངག་ལ་གསང་བའི་ཆ་ཤས་ཤིག་ཆད་འདུག་ཅེས་སྨྲས་པར།ཁོས་དེས་ན་ཁྱོད་ཀྱི་སྙན་ངག་ལ་གསང་བའི་གྲུབ་ཆས་ཅུང་མང་འདུག་པ་མ་རེད་དམ་ཞེས་ལན་གདབ་དགོས་པར་དགོངས།ཨག་མ་ཐོ་ཝས་ཚིག་ཐུང་སྤྱིར་བཏང་བ་ཁ་ཤས་ཀྱིས་ངའི་འགྱུར་ལ་བསྔགས་པ་བརྗོད།ལས་ཡག་པ་ཞིག་ལ་མོའི་གྲོགས་པོ་དང་སྐད་བརྡ་རིག་པ་བ་ཡི་ཝན་ནོབད་ལྟ་ཁ་ལི་ཧྥོར་ཉི་ཡ་སློབ་ཆེན་གྱི་ལོ་སི་ཨན་ཇེ་ལོ་སི་ཡན་ལག་སློབ་གྲྭའི་སློབ་དཔོན་ཆེན་མོ་ཡིནལགས་ཀྱིས་ལི་ཐོ་ཝན་ཉི་ཡའི་སྐད་མཁྱེན་གྱི་ཡོད་སྟབས།མོར་འགྱུར་འདི་དག་ལ་གསང་བའི་ཚོར་བ་ཞིག་འདུག་ཅེས་སྨྲས་སོང་བས།ང་རང་མོ་ལ་ཐེངས་དུ་མར་འཕྲད་ཐུབ་པ་བྱུང་།ངའི་སྙན་ངག་བསྒྱུར་ཁག་པོ་འདུག་གམ་ཞེས་མོས་ལན་ཅིག་དྲིས་པར།ངས་ཤིན་ཏུ་ཁག་པོ་འདུག་ཅེས་དྲང་གཏམ་བཤད།ཕ་སི་ཐེར་ནག་གི་སྙན་ངག་བསྒྱུར་སྐབས་ཚིག་གནད་ལ་མ་ཁེལ་བ་དང་ཚབ་བྱེད་རུང་བ་རེ་ཡོད་ཆོག་མོད།ཁྱོད་ཀྱི་སྙན་ངག་ལ་སྒྲིག་གཞི་ཧྲིལ་པོ་ཡོང་ཆེད་ཡི་གེ་རེ་རེ་བྱས་ནས་བསྒྱུར་དགོས་ཀྱི་འདུག་ཅེས་སྨྲས།མོས་མོ་རང་གི་སྙན་ངག་ལ་འདི་ལྟར་བྱ་རིན་ཡོད་སྙམ་གྱི་འདུག